
30 septembrie 2025

ANFP a lansat cea de-a patra rundă a Concursului național 

Agenția Națională a Funcționarilor Publici (ANFP) a lansat cea de-a patra rundă a Concursului național, din acest an, organizată în cadrul Jalonului 417 - Finalizarea anuală a cel puțin două concursuri naționale de recrutare a funcționarilor publici pentru cel puțin 3 categorii/ grade de funcții publice.

Runda a IV-a a Concursului național are rolul de a selecta candidații care pot participa ulterior la concursurile organizate pentru ocuparea următoarelor tipuri de funcții publice vacante:

· 104 funcții de execuție – grad profesional principal;

· 64 funcții de conducere – director executiv și director executiv adjunct, cu rol de conducători ai instituțiilor publice;

· 18 funcții din categoria înalților funcționari publici.

Felix Cozma, președinte ANFP: „Prin organizarea celei de-a patra runde, reafirmăm viziunea noastră pentru o administrație publică deschisă, profesionistă și orientată către cetățeni. Credem cu tărie că meritul trebuie să fie cheia de acces în funcția publică și că doar prin competență putem asigura calitatea actului administrativ.” 

Participarea și promovarea în această rundă reprezintă o condiție prealabilă pentru accesul la concursurile pe post organizate de autoritățile și instituțiile publice.

Calendarul concursului
Candidații interesați își pot constitui dosarul de concurs exclusiv în format electronic, prin intermediul platformei informatice dedicate Concursului național, în termen de 20 de zile calendaristice, de la data publicării anunțului.

📅 Perioada de înscriere: 22 septembrie – 13 octombrie 2025

Calendarul orientativ complet poate fi accesat aici: https://tinyurl.com/5jfzxv42 

Informațiile oficiale
Pentru informații complete privind condițiile de participare, calendarul detaliat și toate documentele necesare, candidații sunt invitați să consulte anunțurile de concurs publicate pe site-ul ANFP: 👉https://tinyurl.com/ymjsx9f6.



De asemenea, înscrierile și întregul proces se realizează exclusiv prin platforma informatică de concurs, accesibilă la adresa: 👉 https://platforma-concurs-national.anfp.gov.ro.
 	

***


Concursul național este o activitate în implementarea Jalonului 417 - Finalizarea anuală a cel puțin două concursuri naționale de recrutare a funcționarilor publici pentru cel puțin 3 categorii/ grade de funcții publice, Reforma 3 – Management performant al resurselor umane în sectorul public,Componenta C14. Buna guvernanță, din Planul Naţional de Redresare şi Rezilienţă (PNRR).
Buget: 8.000.000 EURO
Data începerii proiectului: decembrie 2022 
Data finalizării proiectului: iunie 2026

Date de contact


e-mail: concurs-national@anfp.gov.ro telefon: 0374112758

